Subject: Ohtlikuma lõhketöö kavandamise teatis
From: Arno Paikles <[email-masked]>
To: <[email-masked]>
Cc: <[email-masked]>
Date: Wed, 25 Sep 2024 09:48:02 +0300

TEATISEttevõte VKG Kaevandused OÜ esitas 23.09.2024 Tarbijakaitse ja Tehnilise Järelevalve Ametile (TTJA) lõhketöö loa taotluse Ida-Viru maakonnas, Lüganuse vallas, Rebu külas paikneva Uus-Kiviõli kaevanduse tuulutusšurfi rajamiseks lõhketöödega. Kuna lõhketööde ohuala piiridesse jäävad teise isiku omandis olevad ehitised, on Lõhkematerjaliseaduse (LMS) mõistes tegemist ohtlikuma lõhketööga. Ohtlikuma lõhketöö teostamiseks väljastab vastava loa TTJA.LMS § 32 lõike 3 alusel teavitab Tarbijakaitse ja Tehnilise Järelevalve Amet kavandatavast lõhketööst, selle ohualast, planeeritavast ajast ja eesmärgist kohaliku omavalitsuse üksust. LMS § 32 lõike 4 alusel kaasab TTJA loa menetlusse kavandatava lõhketöö ohualasse jääva ehitise omaniku või tema esindaja ja võimaldab tal avaldada arvamust kavandatava lõhketöö kohta viie tööpäeva jooksul teate saamise päevast arvates.Tuulutusšurfi paikenemist ja lõhketööde ohuala kujutav kaart on lisatud manuses (Lisa 1). Lõhketööde ohuala raadius on 200 meetrit. Lõhketööde ohualasse jääb Savala-Arvila kõrvalmaantee (tee nr 13129) ning lõhketööde läbiviimise ajal kavandatakse tee lühiajalist sulgemist liiklemiseks ohutsoonis.Lõhketööd tehakse vastavalt lõhketöö projektile ja ohutusnõudeid järgides. Lõhketöö parameetrid ja kasutatavad abivahendid peavad tagama, et mõjud oleksid lõhketöö ohualasse jäävatele ehitistele ja seadmetele minimaalsed. Enne lõhketöö tegemist peab loa saanud isik mõistliku aja jooksul teavitama ohualasse jääva ehitise omanikku ja asjakohasel juhul ka kolmandat isikut, kellele lõhketöö võib ohtu kujutada.LMS § 32 lõige 5 sätestab, et TTJA hindab ohtlikuma lõhketöö võimalikke tagajärgi, arvestades kahjulike tagajärgede vältimiseks ettenähtud abinõusid, ning annab sellest lähtuvalt loa või keeldub loa andmisest 14 tööpäeva jooksul nõuetekohase taotluse laekumise päevast arvates.Arvamuse või küsimuste esitamiseks palun pöörduda hiljemalt 02.10.2024 Tarbijakaitse ja Tehnilise Järelevalve Ameti poole e-posti teel kirjutades aadressile [email-masked]

Lugupidamisega

Arno PaiklesTehnikaosakonna peaspetsialist+372 667 2096 |

[email-masked]

|

www.ttja.ee

Tarbijakaitse ja Tehnilise Järelevalve AmetEndla tn 10A, 10122 Tallinn